გიულსე ბირსელი

გიულსე ბირსელი (; დ. 11 მარტი, 1971) — თურქი მსახიობი, სცენარისტი და კოლუმნისტი.

 ადრეული ცხოვრება 
ბირსელი 1971 წლის 11 მარტს, სტამბოლში დაიბადა, გიულთექინის და სემიჰა შენერების ოჯახში. მამამისი ადვოკატი უშაქში დაბადებული ადვოკატი, დედა კი დიასახლისი იყო. მისი სახელი მშობლების სახელის პირველი მარცვლებისგან შედგება. ჰყავს 15 წლით უფროსი ძმა და 13 წლით უფროსი და. მისი ძმა, ოფთალმოლოგი და ფრენბურთის ეროვნული ნაკრების ყოფილი მოთამაშე იყო. 

დაამთავრა ბეიოღლუს „ანადოლუს“ სკოლა. მისი მსახიობობის სურვილის მიუხედავად, ოჯახის ნებით ბოღაზიჩის უნივერსიტეტის ეკონომიკის ფაკულტეტზე დაიწყო სწავლა. 1994-1996 წლებში სწავლობდა კოლუმბიის უნივერსიტეტის სახვითი ხელოვნების სამაგისტრო პროგრამაზე.

 კარიერა 
უნივერსიტეტის მე-2 კურსზე გიულსემ ჟურნალ „აქტუალშიძ (Aktüel) დაიწყო მუშაობა. 1996 წელს თურქეთში დაბრუნებისთანავე მუშაობა დაიწყო თურქულ სატელევიზიო ქსელ „ATV“-ში, სადაც სამი თვის მანძილზე უცხოურ საინფორმაციო პროგრამაზე მუშაობდა. ერთ წელიწადში კი დაინიშნა ჟურნალ „Esquire“-ის მთავარ რედაქტორად. 1997 წლის დეკემბრიდან 2003 წლამდე იყო „Harper Bazaar“-ის თურქეთის რედაქციის მთავარი რედაქტორი. 2001-2002 წლებში იყო გაზეთ „Sabah“-ის კოლუმნისტი. ამავე პერიოდში კოორდინირებდა ბრიტანულ ჟურნალებს „FHM“, „Gezi“, “Harper's Bazaar“ და “House Beautiful“-ს. 

მისი სატელევიზიო დებიუტი 2002 წლის მარტში, „ATV“-ზე შედგა.

 პირადი ცხოვრება 
1999 წლის აგვისტოში, კანში, გიულსე დაქორწინდა მურათ ბირსელზე. ბირსელის მოსაზრებით იგი არ არის მზად დედობისთვის და ამიტომ მას არ ჰყავს შვილები.

 რესურსები ინტერნეტში 

გიულსე ბირსელის ბიოგრაფია

სქოლიო

კატეგორია:დაბადებული 11 მარტი
კატეგორია:დაბადებული 1971
კატეგორია:თურქი მსახიობები
კატეგორია:თურქი მწერლები
კატეგორია:ცოცხალი ადამიანები